Итlани малъхъэ унэгъу нэхърэ сынэхъыфlщ ...

Жылэр зымыгъэпсэу дыгъужьыжьыр Iуэху ящIри къаубыдащ. ЯукIыу и псэр ягъэтыншыжыну ягу темыхуэу, и фэр трахщ, Имыгъэзэгъэну шыгъу траудэжри пцlанэбзэу мэзым щIаутlыпщхьэжащ. Дыгъужьым ифэр зэрытрахар щызэхахым, мэзым хьэкIэкхъуэкIэу щIэтым ауан къащlу щlадзащ:
 
- Еууей, еууей, уихъу-уилъурэ
уи фэри трахщ,
Хэбзэри къытраудэщ,
Удын бзаджэри къыуадзри
Уи дзэр зэтеуэу укъаутIыпщыжщ.
Жэщыргъэным сыткIи уещэн,
Уи щэкIуэнри къаухуэщ,
Хьэурыхунри уагъэухщ,
Сыт мыгъуэри уи махуэж.
Уи нитIри къижу.
Сыту икIэу укъэунэ- щыжаlэм,
 
#Хабзэ #Псысэ

- Ей, цIапIэ къом!
Сэ нэхърэ нэхъыкIэж щыIэщи,
Аращ сэ къыздыщIам сыщIримыгузавэр, - жиIэри яхуэгузэвакъым.
 
- Уэ нэхърэ нэхъыкlэжу сыт щыIэнкIэ хъун?- жаIэри еупщIащ.
 
- Гъунэгъум ебийр, зи биижь екIужыр,
Шу жэрыжэ мыцIыху зыубыр,
Зи быным щытхъур,
ИмыщIэф зыIуатэр,
Зэхих псори зыIуэтэжыр,
Жеибэр зи щIасэр,
ЩIасэлIкIэ зэрамыпэсыр,
Уэсэпс хыхьэн зи жагъуэр,
Дыгъуэнкlэ ерыщыр,
Мыщафэм щIэбэгыр,
Ядэ къегиемэ, зызыгъэгусэp,
Сэ нэхърэ нэхъыкIэжщ,
Жылэ дэсу ахэр щыIэщ.
Абыхэм нэхъри нэхъыкIэжкIэ,
Ягъэкъанми, малъхъэунэгъур!
Сэ, сыдыгъужьми, мэзыжьыр си унапIэщ.
Си пIэ срихуну хэти къремыкIуэ, - жиIэри еуэри ежьэжащ.